Hejarê Şamil

Hejarê Şamil (; ), nivîskarekî kurd e ku di 16ê tîrmeha 1966an de li Kelbecerê (Azerbaycan) hatiye dinyayê. Kurê Şamilê Selîm Esgerov û Nazîle Manafova (Esgerova) ye. Pirtûkên wî bi kurdî tirkî, rûsî, azerî û hatine çapkirin. Editorê malpera kurdistan-post.eu ye.

Hejarê Şamil li bajarê Bakûyê fîlolojî xwendiye (1984-1990). Dû re xebatkarê weşanxaneya "Yazıcı" (li Bakûyê, 1989-1991) bûye. Li rojnameya parlamêntoyê Azerbaycanê Heyat de wekî nûçegihan (Bakû, 1991-1993) xebitiye. Editorê beşa azerîkî, di rojnama Dengê Kurd (Bakû, 1992-1994) bûye, pişt re kovara Kurdistan Raport (Moskow, 1994-1997) û rojname Maxmûr (Kurdistana Başûr, 2000) de rojnamevanî kiriye. Di 2008an de peyamnêrê Ak News bûye. Cigirê rêdaktorê kovara Nûbar (li Qazaxistanê, 2004-2010, rêdaktorê radyoyê Qirgizistanê, beşê kurdî (Qirgizistan, 2005-2010) û rêdaktorê sereke weşanxaneya Zengezûr  e.

 Karê edîtoriyê 
Kunciknivîsar û editorê malpera Kurdistan Post û editorê malperên din wekî Berbang  û Mîdya www.midya.ru ye.

 Pirtûk 
 Şerê eqilan (Başûrê Kurdistan, 2000, bi tirkî).
 Di pêşiya de sê xal (Başûrê Kurdistan, 2001, bi tirkî).
 Rêya ewlekariyê (Başûrê Kurdistan, 2000, bi hevbeşî hatiye nivisandin, bi tirkî).
 Diaspora Kurda (Stembol, Pêrî, 2005, bi tirki).
 Gulnar û Ocalan (Stembol, Pêrî, 2005, bi tirkî).
 Knyazê Îbrahim (Stembol, Pêrî, 2007, bi tirkî).
 Jiyan di rêya welatparêziyê de (Qazaxistan, 2007, bi kurdî).
 Diaspora Kurdên YKS (Qirgizistan, 2007, bi rûsî).
 Tenê me (Qirgizistan, 2007, bi azerîkî).

 Werger 
 Kurdên Azerbaycanê (Stembol, Pêrî, 2007, ji rûsî wergerandiye ser zimanê tirkî).
 Kurdistana Sor (ji rûsî wergerandiye ser zimanê tirkî).
 Şerefname, wek çavkaniya dîroka kurdan (ji azerî wergerandiye ser zimanê tirkî)

Hêjarê Şamil, romana Eliyê Evdilrehman a bi navê Şer çiya de ku li Stembolê weşanxaneya Pêrî derketiye ji kîrîlî derbasî latînî kiriye. Nêzîkî 20 pirtûk rêdakte kiriye û weşandiye.

Endamê PENa Kurd e.

 Mijarên têkildar 
 Şamil Eskerov (bavê wî)

 Çavkanî 

 Girêdanên derve 
 Hejarê Şamil 


Kategorî:Jidayikbûn 1966
Kategorî:Kurdên Azerbaycanê
Kategorî:Nivîskarên kurd